Boskamp – toortsie.com
Julie 8, 2013 Augustus 24, 2016 ~ Toortsie
Terwyl ek vir 3 dae in die Kruger Wildtuin te voet tussen die bosse en diere deurgebring het, het ek soveel keer die woorde in my kop gehad wat ek hier wou kom skryf. Maar dan het ek nie my rekenaar by my gehad nie en nou het daardie lekker woorde in die bos agtergebly… nes my spore…. 🙂
Al wat ek weet, is dat dit een ding is om in die wildtuin in ‘n motor te ry en die trop olifante kom voor jou verby gestap. Dis ‘n heel ander ervaring om te voet te wees, enkele meters van die olifant af, met net ‘n dunne doringboompie om agter te skuil, dít terwyl die betrokke olifant heeltemal daarvan bewus is dat jy daar staan, én nie lekker voel nie, want hy was in ‘n geveg betrokke en daar is ‘n gat in sy kop… Dis sulke tye wat jy leer wat is totale oorgawe, want jy weet jy kan op die aarde niks doen nie. Nie hardloop nie. Nie skree nie. Net stilstaan en vertrou in God en in die veldwagters wat duidelik weet wat hulle doen. Video.
Weet julle hoe voel dit om naby naby aan ‘n trop zebras verby te stap, terwyl hulle vir jou kyk, met ‘n kameelperd wat versigtig agter jou aanstap, net om seker te maak jy loop wel weg?
Om in die aand in Etosha in ‘n kamp te sit, veilig agter drade, en die wit renosters baklei voor jou by ‘n watergat wat verlig is, is ‘n ervaring wat jy nooit vergeet nie. Om egter ‘n hele dag lank in digte bos te stap, oral die spoor en merke van renosters te sien, uriene wat nog warm is… om gewaarsku te wees dat ons op swart renosters kan afkom, wat glo in die beste van omstandighede uiters aggressief is… en dan ‘n hele trop van hulle (swartes) raak te loop terwyl twee bulle verwoed baklei… onbeskryflik!
Om ‘n boskamp in die Kruger Wildtuin mee te maak is iets van die mees spesiale dinge wat ek in my lewe gedoen het. Soveel bederf. Elke aand ‘n ekstra lang nagrit waar diere wat jy gewoonlik nie sien nie, te sien is. Allerhande soorte baie skaars katte. Weet julle hoe lyk 6 jagluiperde by mekaar? Dis ook blykbaar ‘n rariteit om soveel saam te sien. Weet julle hoe fantasties is dit as jy ‘n hele trop wit renosters in die pad kry in die nag? en hulle kom rustig nader en nader aan die voertuig? Sundowners by watergate en uitkykpunte…
Baie baie dankie aan die erewagte van die Oos Rand Streek. Dis al wat ek kan sê. Dankie. Baie baie dankie aan die twee veldwagte, Jannie Jurgen en Scott Walker vir die manier wat julle die diere, die veld en die mense in julle sorg hanteer het. Danksy julle het ons veilig gevoel.
Posted in Reis-ervarings	BoskampKruger WildtuinStaptoere
Next ›Uit my dagboek – Die swart kind
14 thoughts on “Boskamp”
Julie 8, 2013 om 11:05 vm
Willetoorts 😆 grotmanvrou!!! Bly jy het dit geniet…. en is veilig terug om ons daarvan te vertel!!!
Julie 8, 2013 om 11:07 vm
Ek het vooraf ewe grootmond gesê: “As die leeu my gryp, moenie sê TRAGIES nie. Sê ‘What a way to go’…. ”
Gelukkig hoef julle dit toe nie te gesê het nie, maar as dit sou wees….. “What a way to go!!”!! 🙂
Julie 8, 2013 om 11:10 vm
Nee maggies Toorts…. that is most definitely NOT the way to go!!!!!!!!! Eerder ‘n Daniël in die leeukuil as brawe Toorts…. of willtoorts 🙂
Julie 8, 2013 om 8:47 nm
Sjoe ek dink dit moet wonderlik wees om dit te doen, maar ek sal dit nooit ooit doen nie, eks heeltemaal te bang. Vir ‘n leeu.
Julie 8, 2013 om 8:52 nm
Ek dink ook nie ek het regtig besef wat ek doen nie. Dit lyk my die leeu is NIE die gevaarlikste een nie. ‘n Hele trop leeus het vir ons gevlug. Blykbaar as hulle kleintjies het, is hulle gevaarliker. Dis meer die groot diere wat nogals erg is. Die veldwagters ken gelukkig hulle werk, hulle ken die natuur en weet presies hoe om dit te lees. Ons het gou gewoond geraak aan die gevoel… 🙂
Julie 12, 2013 om 11:41 nm
Wow Wow! Ek is so bly jy is so dapper. Dit moes wonderlik gewees het! Ek was eenkeer op ‘n dagstappie in die Kruger, maar ons het niks gesien nie, En jare terug het ek en ‘n paar mense te voet die Moremi wildreservaat in Botswana aangedurf – sonder ‘n veldwagter, geweer of enige kennis. Gelukkig het ons net ‘n paar vlakvarke gesien,met stertjies in die lug, en baie troupante, Anders was ek dalk nie hier om kommentaar te lewer nie.
Julie 13, 2013 om 7:53 vm
Praat van dapper!!! Ek dink nie ‘n mens kan hierdie groot diere sommer net aandurf nie. Die veldwagter het vir my gesê: “Die grootste geheim is om in en uit hulle gebied te beweeg sonder dat hulle eers daarvan bewus is.” 🙂
Julie 13, 2013 om 8:46 vm
en lyk my julle het diot reggekry. Wat ‘n wonderlike ervaring
Julie 13, 2013 om 11:57 vm
Julle ook!!! 🙂
Julie 14, 2013 om 8:01 vm
Soek al die hele week kansie om jou ‘n kloppie op die skouer te gee oor jou dapper daad en boskamp ondervinding. Sou dit vrekgraag self wou doen. Kan net dink wattter heerlike herinneringe jy daaraan het. En ja, te min woorde om die werklike wonder te beskryf.
Julie 14, 2013 om 8:17 vm
Dankie. Jong ek weet nie hoeveel wysheid betrokke was nie! Maar of ek dit weer sal doen? Natuurlik ja! A ek net weer die kans sal kry!
Terug pieng: groot, wilde diere | Toortsie, Kameel en Bokbaaivygie
Terug pieng: vreemd | Toortsie, Kameel en Bokbaaivygie
Terug pieng: Toortsie se Toeka Tokkel oor Safari | Toortsie, Kameel en Bokbaaivygie
447,360 ste persoon wat hier inloer! Baie dankie en welkom! Hoop jy loer weer in.
Voorheen geskryf Kies Maand Desember 2018 (12) November 2018 (22) Oktober 2018 (25) September 2018 (25) Augustus 2018 (30) Julie 2018 (28) Junie 2018 (33) Mei 2018 (39) April 2018 (38) Maart 2018 (37) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (18) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (24) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (119) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting suksesstories (7) Banting, LCHF (186) Bejaardesorg (3) Blogging (103) Boeke en flieks (106) Bybelkarakters A-Z (8) Camino de Santiago (4) Die avonture van Vetsak (6) Die lewe (152) Die lewe met ‘n tikkie humor (33) Die stil kind (10) Dorpslewe, soos gesien deur ‘n plaasjapie (16) English Blog posts (56) Geldsake (42) Geleefde Christenskap (352) God en ek (32) Grepe uit die lewe (1) Hekelwerk (11) Hoe om ‘n blog te begin (5) Huwelik en Verhoudings (107) Kosdinge (171) Kruinsig Plaasakkommodasie (1) Lawwighede; Tong-innie-kies (174) Lê jou eier (50) Motivering en Bemoediging (163) Musiek in die Bybel (10) Om ma te wees (37) Om ouma te wees (7) Opheffingswerk; Opvoeding (64) Opstelle (19) Oudword (2) ouers van volwasse kinders -ouerleiding (9) Ouerskap en ouerleiding (93) Overberg (63) Plaaslewe en Landbousake (175) Reis-ervarings (108) Sosiale media (6) Speletjies (33) Spinnekopstories (10) Studentelewe (9) Toorts se verbeeldingsvlugte (42) Toortsie en die kleinkinders (4) Toortsie se Bantingspyskaarte (12) Toortsie se dagstukkies op Sondae (31) Toortsie se dankbaarheidsreis (18) Toortsie se Toeka Tokkel stories (58) Toortsie se voelgoedstories (25) Transformation Prayer Ministry (11) Uncategorized (348) Ursula (20) Verskeidenheid Onderwerpe (127) Verslanking (81) Vrae (15) Vroue in die Bybel (20) Vrouwees (20)